Uued raamatud raamatukogus seisuga 23.04.10:

1. Tiit Lääne.Eesti sportlased olümpiamängudel. Kadmirell, 2009
 401 sportlast 38 võistlusalal 36 olümpiamängudel 14 riigi lipu all – nii võiks kokku võtta entsüklopeedilise teose “Eesti sportlased olümpiamängudel”.
Autor Tiit Lääne on raamatusse koondanud kõik olümpialased, kes on võistelnud viie rõnga mängudel Eesti värvides, kuulunud Tsaari-Venemaa või N Liidu koondisse, esindanud oma uut elukohamaad Soomet, Rootsit, Kanadat, USAd jne.  Raamatusse on võetud ka need, kes Eestis elanud ajuti, kuid kelle sportlasekarjäär on alanud või jätkunud siin. Teiste riikide koondistes võistelnud sportlastest on autor püüdnud välja noppida kõik need, kes pärit Eestist või kelle mõni esivanem oli eestlane.
Meie  olümpiavõitjatest on ilmunud palju raamatuid, kuid selline teos, kus ära toodud kõik olümpiamängudel osalenud sportlased, ilmub esimest korda. Ometi on pääsemine olümpiamängudele olnud saavutusspordi kindel mõõdupuu, olümpial võistlemine kaunistas ja kaunistab iga sportlase biograafiat.
Raamat on üles ehitatud spordialade kaupa, kokkuvõtteid sportlaste elulugudest ja spordisaavutustest täiendavad artiklid põnevamate olümpiaheitluste kohta. Tekste illustreerivad 532 fotot ning raamatu lõpetavad olümpiasportlaste nimeloend ja ülevaatlikud tabelid.

2.XXI taliolümpiamängud Vancouver 2010. Ajakirjade kirjastus, 2010
Vancouver 2010järgib parimaid olümpiaraamatute tavasid, tuues lugejani sügavamad emotsioonid ja põhjalikumad kommentaarid, kui seda võimaldavad operatiivsed meediakanalid olümpiemängude ajal. 

Raamatus annavad Eesti juhtivad spordiajakirjanikud ülevaate Vancouverist kui olümpialinnast ja põhjaliku Vancouver 2010 olümpiamängude tulemuste statistika.
Raamat ilmub koostöös Eesti Olümpiakomiteega.

3. Peking 2008.XXIX suveolümpiamängud. Ajakirjade kirjastus, 2008 
Tegu on kokkuvõtva raamatuga, mis järgib parimaid olümpiaraamatute traditsioone, tuues lugejani sügavamad emotsioonid ja põhjalikumad kommentaarid, kui seda võimaldavad operatiivsed meediakanalid OM-i ajal. Raamatu koostaja on Gunnar Press ning autorid Eesti juhtivad spordiajakirjanikud Andrus Nilk, Jaan Martinson, Tiit Lääne, Tarmo Paju, Veiko Visnapuu, Andres Vaher, Peep Pahv, Priit Pullerits, Marko Kaljuveer jt. Lisaks antakse raamatus ülevaade Pekingist kui olümpialinnast ja põhjalik statistika Pekingi 2008 olümpiamängude tulemustest. Raamat ilmub Eesti Olümpiakomitee, Ajakirjade Kirjastuse, Postimehe, Eesti Päevalehe ja SL Õhtulehe koostöös.

4. Tiit Lääne. Olümpiamängud 38 Suvise olümpiaala reeglid. Eesti entsüklopeediakirjastus, 2004
Maailmas harrastatakse sadu spordialasid, olümpiamängudel on neist kavas kolm tosinat ja selles raamatus räägitakse just neist. Kes meist, olgu vaatajana kohapeal või teleri ees, poleks kogenud, et tahaks reeglite osas selgust saada: miks see on valestart?, miks just selline arv?, miks... Kõigi olümpiaalade puhul on esitatud kõige olulisemate reeglite ja määrustike kontsentraadid, sest näiteks ainuüksi kergejõustikus on eeskirju 161 lehekülge. Raamatus on esitatud järgmised spordialad: aerutamine. Batuudihüpped. Iluvõimlemine. Jalgpall. Jalgrattasport. Judo. Kergejõustik. Korvpall. Kreeka-rooma ja vabamaadlus. Kujundujumine. Kärestikuslaalom. Käsipall. Laskmine. Lauatennis. Maahoki. Moodne viievõistlus. Pesapall. Poks. Purjetamine. Maahoki. Moodne viievõistlus. Pesapall. Poks. Purjetamine. Rannavolle. Ratsutamine. Riistvõimlemine. Softpall. Sulgpall. Sõudmine. Taekwondo. Tennis. Triatlon. Tõstmine. Ujumine. Veepall. Vehklemine. Vettehüpped. Vibulaskmine. Võrkpall

5.Tiit Lääne.Olümpiamängud 15 talvise olümpiaala reeglid.Eesti Entsüklopeediakirjastus 2006
Raamat on järg kaks aastat tagasi valminud teatmeteosele "38 suvise olümpiaala reeglid”. Käesolev raamat ilmub Torino taliolümpiamängude künnisel, et lugejad saaksid tutvuda lume- ja jääalade reeglitega ja ühtlasi heita põgusa pilgu nende alade ajaloole.
Taliolümpial võisteldakse kuuel suusaalal – murdmaasõidus, suusahüpetes, mäesuusatamises, kahevõistluses, laskesuusatamises ja vigursuusatamises – ja neljal uisualal – kiiruisutamises, jäähokis, iluuisutamises ja lühirajauisutamises. Võisteldakse ka jääkeeglis, lumelauasõidus ning kolmel kelgualal: bobisõidus, skeletonis ja kelguspordis. Kõigi nende 15 spordiala kohta leiate teksti ja selgitavad illustratsioonid.
Raamatu lõpus on käsitletud ka selliseid alasid, mis on korduvalt üritanud olümpiamängudele pääseda, need on jääpurjetamine, suusaorienteerumine, suusabobil ja monosuusal sõit ning talvine triatlon.
Lühidalt räägitakse ka sellistest aladest, mida võiks talviti Eestiski harrastada, need on broomball ehk luudpall, ringette, jäägolf, lumepolo ja joring. Tubing pakubki meil juba lõbu. Juttu on ka talvisest tehnikaspordist – nii jäärajasõidust (autoga ja mootorrattaga) kui ka maastikul mootorkelguga sõitmisest. Ühtekokku kirjeldatakse raamatus 33 talispordiala ja -harrastust.

6.Olümpiamängude ajalugu   IV. Maalehe raamat, 2006
Aastail 1968-1980 peetud suveolümpiamängud olid ülimalt politiseeritud. Méxiko OMi segasid siserahutused ja N Liidu vägede sissetung Tšehhoslovakkiasse, Münchenis vapustas maailma araabia terroristide verine rünnak olümpiakülla. Olümpiamänge iseloomustas ka laialdane dopingu kasutamine. Paljudel aladel saavutatud võidutulemused olid niivõrd võimsad, et nende lähedale pole XXI sajandil peetud olümpiamängudel enam jõutud.

7.Jan Kaus Hetk.Tuum, 2009
Hetk on mõtlemapanev romaan meie ajast ja meie kohast, tagasivaadetega lähiminevikku. Autorit iseloomustab võime tabada ajas olulist 
ning seda usutavalt ja hingeminevalt kirja panna.
Nagu Jan Kausi eelmises populaarses romaanis „Tema“ on ka selle 
raamatu keskseteks teemadeks lähisuhted, usalduse võimalikkus inimeste vahel, armastus ja ükskõiksus.
8. Helga Nõu Jääauku. Atlex, 2010

Keda näeb Tomi kukkumas jääauku - ega ometi enda internetitutvust Krissi? Kas netisõber on ka päriselt see, kellena ta esineb? Kes on Kriss ja keda armastab Tomi tegelikult? Ei ole kerge olla noor.
Kui kaugele on narkosõltlane Ludi valmis raha saamiseks minema? Kui suureks võib kasvada loomasõprade armastus? See on romaan armastuse eri tahkudest.

Jääauku on Helga Nõu järjekordne teismelistele mõeldud põnev nüüdisaegne romaan, kus kohtame eelmisest raamatust Appi! tuttavaid tegelasi, nagu Jussi ja Mailit, kes ootamatult on kaotanud oma vanemate toe, ning HIV-nakkusega Kaupot.

9. George Orwell.Loomade farm.1984.Tänapäev, 2010
Loomade farm ja  1984  on kahtlemata Orwelli kõige tuntumad teosed. Ehkki kirjutatud enam kui 50 aasta eest, pole need kaotanud aktuaalsust ja teravust ka 21. sajandi alguses. Totalitaarsed riigid pole tänaseks kuhugi kadunud, meedia abil korraldatav ajupesu on hoopis suuremad mõõtmed omandanud ning Orwelli poliitikloomi või loompoliitikuid võib kohata igal sammul.

George Orwell, kodanikunimega Eric Arthur Blair (1903–1950) sündis Birmas, sai hariduse Etoni kolled˛is Inglismaal ning teenis Birmas Briti Impeeriumipolitseis, töötas Inglismaal õpetajana, osales Hispaania kodusõjas ja tegutses pärast seda ning Teise maailmasõja ajal kommentaatori ja korrespondendina. Eesti keeles on temalt ilmunud veel „Kummardus Katalooniale”, „Valaskala kõhus” ja „Pariisi ja Londoni heidikud”.

10.Tõnu Õnnepalu. Paradiis.Varrak, 2009 
Paradiis on üks koht ja üks aeg. Koht – väike küla Hiiumaa läänerannikul metsa ja mere vahel, aeg – põhiliselt 1980. aastate lõpp. See aeg ja see koht jõuavad meieni kirjadena autorilt. Realistlikus, aga samas piibellik-müütilises laadis jutustavad need pihtimuslikud kirjad korraga autori enda, ühe küla ja seal elanud inimeste lugu. 
Tõnu Õnnepalu maalib oma uues raamatus värvikaid pilte selle kauge ja üksildase paiga loodusest ja aastaaegadest, Paradiisi põliselanike veel tükati väga arhailisest elust, ning samas ka sellest lõbusast ajast 20 aastat tagasi, kui Eestisse tuli vabadus. 
Raamatut ilmestavad omaaegsed mustvalged fotod ja Paradiisi kaart.
11.Aivar Lembit Üks veri. Tormikiri 2010 

Et Kalevile looduse poolt jõuvarusid rohkem oli antud, kui mõistust, sai koolipinki nühkides üpris ruttu selgeks. Ainult kehalises kasvatuses ja laulmises tõi ta vahel koju ka mõned helgemad hinded, ülejäänu kohta võis kokkuvõtvalt öelda: kolmepuru.
Vend Andres aga seevastu säras oma vaimujõuga − temast sai advokaat. 
Kuid esmapilgul vallutasid tüdrukute südameid ikkagi Kalevi kitarrituurid, ning peagi liikusid Andrese tüdrukud hoopis Kalevi käevangus. Nii läks ka ülikoolikaaslase Silviga, kellega Andres juba pereplaanegi pidas, kuid neiu abiellus Kaleviga. Kui muretule Kalevile näis kõik nagu iseenesest sülle langevat, mis ühel päeval muutub kõik nagu olematuks, siis Andres oma tõsise meelega otsib püsivat rahu ja õnne. Ühel päeval see ka tema juurde Jaanika näol tuleb.

12. Triin Soomets. Varjatud ained.Tuum, 2009 
 Triin Soometsa üheksas luulekogu „Varjatud ained” on autorile omaselt kirglik, kehaline, jõuline ja teadvuse hämaraid soppe puudutav, luulekeel isikupärane, intensiivne ja veidi ohtliku hõnguga.

lihtsaks on vaja saada
ükskõik kui keerulist kaudu
kummel koduõuel
ja kruusatee
välja mõelda
unustada intelligentidest vanemad
kes oskasid kõike keeruliseks teha
keskenduda näiteks kahtlemisele
milles on küsimus
selles on ka vastus
kõik
(lk 72)

13. Andrus Kivirähk. Kaka ja kevad. Varrak, 2009 
Lasteraamatutes on tavaliselt kombeks kirjutada armsatest karumõmmidest, lõbusatest jänkudest ja vallatutest hiirekestest. Andrus Kivirähki uuest lastejuttude kogumikust “Kaka ja kevad” neid karvaseid ja pehmeid loomakesi ei leia. Selle asemel astuvad lugeja ette romantiline kakajunn, punapäine viiner, pissipotis elav tont, munevad sokid, loll jope ja mereröövlist lusikas. Ning lisaks veel terve parv veidraid olevusi, kellel varem pole olnud vähimatki võimalust lasteraamatusse pääseda. Nüüd on nad lõpuks kohal! Kõik Kivirähki lastelood on eelnevalt ilmunud ajakirjas “Täheke” ja pälvinud laste heakskiidu ning kurjade tädikeste pahase porina. Pildid on raamatusse joonistanud Heiki Ernits ja nagu Ernitsa puhul tavaline, võib tema pilte vaatama jäädagi.
[image: image14.jpg]1

John Keh
Nancy e

VR b 6
2
(S SILASTE

MOTTEJOU
ARENDAMINE

Teejoht




14 Laste mõttejõu arendamine.Ersen, 2009 
ÕPETAGE OMA LASTELE MÕTTEJÕUDU Parandage oma laste igapäevast elukvaliteeti... ja enda oma ka. • Aidake lapsel leida sõpru ja olla terve, • tõstke lapse enesehinnangut. Paljude lõbusate lugude ja toredate illustratsioonidega „Laste mõttejõu arendamine“ pakub arvukaid uuenduslikke ja praktilisi viise, kuidas innustada lapsi andma endast kõike võimalikku. See hariv raamat on tulvil arusaamu, soovitusi ja lugusid, mis on pärit laste mõttejõu arendamise programmist, mida õpetatakse 3–12-aastastele lastele kõikjal maailmas. See raamat on kirjutatud lastevanematele, hooldajatele ja õpetajatele, et anda neile praktilist nõu, kuidas õpetada lastele juba varases eas väärtuslikke eluks vajalikke oskusi, mis on neile abiks kogu elu jooksul. • Aidake lapsel raskustest üle saada, • näidake lapsele, kuidas negatiivseid mõtteid tõrjuda.

15. Kuus taime, mis muutsid maailma. Eesti Entsüklopeediakirjastus, 2004
Maailm ei saa kujuneda ainuüksi inimese tahtlike tegude kaudu. Henry Hobhouse on uurinud, kuidas erinevate taimede kasutamine on mänginud olulist rolli nii inimeste toitumisharjumustes kui kogu maailma ajaloo jaoks oluliste pöördepunktide kujunemises (rahvaste ränded, sõjad, tervis jmt.). Hobhouse on uurinud ligi kaheksakümne taime mõju inimkonna ajaloole, selles raamatus kõneleb ta kuuest: KIINAPUU - Hiniin ja valge mehe taak; SUHKRUROOG - Suhkur ja orjakaubandus; TEEPÕÕSAS - Tee ja hävitustöö Hiinas; PUUVILLAPÕÕSAS - Puuvill ja USA lõunaosariigid; KARTUL - Kartul, Iirimaa ja Ameerika Ühendriigid; KOKAPÕÕSAS - Kuidas Andide õnnistusest sai tänavate nuhtlus. Taimede poolt kujundatud inimühiskonna ajalugu? On see võimalik? Jah, ütleb raamatu autor Henry Hobhouse.

16 A & O taskuteatmik. Filosoofia  Eesti Entsüklopeediakirjastus, taskuteatmik
17. Matemaatika 5-6 a. Eesti Eentsüklopeediakirjastus, 2005. Sari Teel tippu
18. Matemaatika 6-7 a. EE kirjastus, 2005. Sari Teel tippu

19. Leelo Tungal Hernetont Ernestiine. EE kirjastus, 2009 

Südamlikult ja rõõmus lugu hernetondist, kes peaks linnud köögiviljaaiast eemale peletama. Aga hernetont Ernestiine saab hoopis lindude suureks sõbraks.
20. Heinz Valgu sada nägu. EE kirjastus, 2005 
Heinz Valgu humoorikas portreedegalerii Eesti avaliku elu tegelastest.
21. Hauad, hauakambrid, muumiad. EE, 2006 
Surm on jäänud seni seletamatuks mõistatuseks ja maailma eri paigus elavad rahvad on seda müsteeriumi tõlgendanud erineval viisil.
Raamat vaatleb surma ja matmiskombestikuga seostuvaid arheoloogilisi leide ning tutvustab mõningaid selle valdkonna olulisemaid tahke, keskendudes möödunud aegade seni lahendamata mõistatustele ja nende seletamiseks esitatud võimalikele teooriatele.

22. Sajandi 100 sõnalavastust. EE kirjastus, 2007 

Teatriloolane Reet Neimar on teinud oma valiku meie sõnalavastusteatrites sajandi jooksul tähelepanu äratanud sõnalavastustest ja lisanud igale lavastusele ülevaatliku kommentaari. Nagu autor ise ütleb, olid tema valikute aluseks:
• Üllatused.
• Murrangud.
• Ajastu esinduslavastused.
• Värskete ideede ja väljendusvahendite tulek.
• Lavastajatöö – särav debüüt või valus luigelaul, küpse meistri tipplavastus. 
• Kümnendi mentaliteedi või esteetika musternäide. Mõnikord ka lavaloo kestev populaarsus.
• Näitlejalooming – suurroll või erakordselt viljakas eluetapp; huvitav näitlejakooslus, täiuslik ansambel.
• Oluline ühiskondlik foon või probleem. 
• Ebatavaline sekkumine teatrimaailma. 
• Silmatorkav lahkheli esialgse kriitika ja hilisemate hinnangute vahel.

Igale lavastusele on raamatus ruumi antud paarislehekülg, kuhu mahub ka 5–7 fotot ning 3–6 tsitaati omaaegsest teatrikriitikast, teatriteaduslikest artiklitest või memuaaridest.

23. A & O taskuteatmik. Eesti. EE kirjastus, 2007
24. Miljon Fakti 2009. EE kirjastus, 2009  
[image: image22.jpg]


Iga päev toimub maailmas midagi, iga päev toob kaasa muutusi. Piskut sellest kajastab ka uus A ja O. Taskuteatmikul on pikk ajalugu. Esimene trükk ilmus juba 1984. aastal, 1987. aastal ilmus teine trükk. Taasiseseisvumisjärgsel ajal on taskuteatmikust ilmunud mitu uustrükki, sh põhjalikult uuendatud ja ümbertöötatud ainesega A ja O. Miljon fakti. Raamatu formaat ja lehekülgede arv on samad, mis 2007. aasta väljaandes. Mõnest vähem olulisest tabelist ja illustratsioonist on uue materjali kasuks loobutud. Kõigis valdkondades on andmeid uuendatud ja täiendatud, lisatud on uusi tabeleid. Lugeja saab teada, et maailma suurim meteoriidikraater ei ole uute mõõtmiste tulemusena mitte Kanadas asuv Sudbury kraater, vaid Lõuna-Aafrika Vabariigis olev Vredeforti kraater ning et praeguseks kindlaks tehtud andmeil pärineb ööpäevane sademete rekord aastast 1966. Reisihuvilisele pakub kindlasti huvi põhjalikult ümber töötatud ja uuendatud tabel Nakkusoht riigiti ja soovitatavad kaitsepookimised, olulisi muutusi on maailma majandust, riike, piirkondi, linnu, elanikke ja rahvaid kajastavates tabelites. Uut ainest on sõjalisi konflikte ja sellest tulenevalt ka rahuoperatsioone kajastavates tabelites. Huvitavat statistikat on lisatud Nobeli auhinna laureaatide kohta. Sporditabelites leiavad kajastamist Pekingi olümpiamängude ja teiste hiljuti toimunud suurvõistluste sportlikud saavutused. 21. sajandi rõivamoe uudsusi kajastab moetabel, rokihuvilisele lugejale on mõeldud senisest põhjalikum ja täiendatud ansamblite tabel.

25. Nobelist Oscarini. EE kirjastus,2009 
Aegade jooksul on peetud vajalikuks tunnustada inimeste edukat tegevust. Auhinnaga väärtustatakse teadlaste, kunstnike, kirjanike, heliloojate, näitlejate, ühiskonnategelaste, sportlaste jpt silmapaistvaid saavutusi. 
Raamat püüab heita pilku auhindade kirevasse maailma, olles esimene põhjalik eestikeelne ülevaade. Esitatud valik ei ole siiski täielik, raamat annab ülevaate eelkõige neist auhindadest, millel on suur rahvusvaheline tähtsus ja mille saamist peetakse oluliseks tunnustuseks. Igal auhinnal on oma lugu, mis raamatus lühidalt kirjas, sellele järgneb laureaatide loetelu aastate kaupa. Teos on illustreeritud värvifutor:  otodega ja auhindu sümboliseerivate kujude, karikate, medalite vm esemete kujutistega.

26. HARRY LEMBERG, ANTS NURMEKIVI, REIN JALAK Jooksja tarkvara. EOK raamatukogu.,2006 

27.Natalja Litvinova.Loomerõõm. Õmbleme ise mänguasju. 2010 
Raamat sobib meisterdamishuvilise lapse kujutlusvõime, kunstimaitse ja isetegemisoskuse arendamiseks. Heade lõigete ja selgete juhtnööride järgi tehtud vallatud mänguasjad võib vabalt pista taskusse või põue, kinkida sõbrale või poetada õhtul padja kõrvale. 49 fotot valmis leludest ja lõbusad illustratsioonid innustavad ka algajat õmblejat. 
Raamatule on lisatud lauamäng.

28. Ivo Linna. Mälumängud lastele. Cum laude, 2010 

Mälumäng on vahva ajaviide, mis ühendab õppimise ja meelelahutuse. Selles raamatus on 60 mängu kolmes raskusastmes, mis on tähistatud erineva arvu tarkuseteradega.
Mängijad võivad valida endale meelepärase teema ja mänge kombineerides on võimalik korraldada võistlusi, kus saavad oma teadmised proovile panna nii algklasside õpilased kui täiskasvanud.
Sellele raamatule on kiitva hinnangu andnud ka Eesti üks tuntumaid mälumängusõpru Ivo Linna ja Mnemoturniiri tarkade klubi.
29. Sass Henno. Mereröövlimäng. Troll, 2009 

Seitsmeaastane Sten-Erik kolib koos vanematega paneelmajast teise
linnaossa puumajja, mis kunagi kuulus tema vanaisale. Samas puumajas
elab ka kuueaastane Maria, keda kasvatab tema vanaisa.

Lapsed saavad sõpradeks ning leiavad koos mängides põneva pööningu,
kirstu vanaaegsete asjadega, jõe äärde maha jäetud koerakutsika ja
palju muud. Üheskoos ehitatakse kirstust mereröövlilaev ning sellest
saab alguse suur ja ohtlikuvõitu seiklus, millest hargnevad välja
õnnelikud lahendused ka täiskasvanute jaoks.

Autori sõnul on Mereröövlimäng lugu vahetust sõprusest, mida tänapäeva kasumit teenivas maailmas enam eriti ei kohta. 

Raamat on mõeldud ennekõike 5–9aastastele lastele, kuid sobib ka kogupereraamatuks. 
30. Wimberg. Pille-Riin.kirjastus Jutulind, 2009 

Wimbergi proosaraamat „Pille-Riin” räägib ühe 11-aastase tüdruku elust. See raamat on liiga hajus, et seda saaks nimetada romaaniks, aga ka liiga kompaktne, et olla jutukogu. See on liiga täiskasvanulik, et olla õige lasteraamat, aga samas ka liiga lapsemeelne, et olla päris suurte inimeste raamat. See on kõigi raamat, kogu pere raamat. Suurteraamat lastele ja lasteraamat suurtele.
Kord kirjutab autor just nagu laste unejuttu, siis jälle laseb ennast kanda karakterite psühholoogilise uurimise hasardist. Selles raamatus on rõõmu, lihtsust, vaikust, lõhnu, unistusi, päikest, kevadet, õhtuid, toa seinast välja hüppavaid elevante, pesumasina garantiikirju ja prantsuskeelseid laulukesi. See raamat ei pruugi istuda mõnelegi, kuid arvatavasti meeldib see küll neile, kellele meeldis autori eelmine proosaraamat, romaan „Lipamäe” (2002).

31. Eno Raud.Pliiatsilugu Tea, 2010 
Kuus lõbusat värvipliiatsit lipsavad pliiatsikarbist välja ning otsustavad ette võtta midagi vahvat. Nad hakkavad joonistama.
Pliiatsipoiste ühise tööna valmib ilus pilt. Sellel on kollane päike, pruun oravake, punane kärbseseen ning veel muudki, mis looduses silma hakkab.
Tehtud töö, silkavad pliiatsid karpi tagasi.

32. Sven Nordqwist. Vaene Pettson.Koolibri, 2009
Juba rootsi tuntud kirjaniku Sven Nordqvisti eelmistest raamatutest „Pannkoogitort” ja „Rebasejaht” meile tuttavaks saanud taat Pettsoni ja tema kassi Finduse seiklused jätkuvad. Sedakorda on väljas november, sajab lakkamatult vihma ja Pettsonil on nii paha tuju, et ta ei taha kohe mitte midagi teha. Kass Findus aga ei suuda kuidagi sellega leppida, et peab terve päeva toas paigal istuma. Tal tuleb välja mõelda, kuidas taadi tuju uuesti heaks teha. 
Raamatu lõpus saab külm ja märg novembripäev hoopis rõõmsamad toonid. Kuidas see Findusel õnnestub, saame teada Sven Nordqvisti uuest raamatust „Vaene Pettson”.

33.Varjukunst. Ersen, 2008 
Varjukunst on säilitanud oma võlu läbi aegade. Varjude moodustamiseks läheb vaja vaid käsi, tasku-või laualampi. Kui nüüdisaegsed seltskonnamängud enam ei paelu, võtke abiks „Varjukunst”. Veidi harjutamist ja oskate kujutada möirgavat lõvi ja ründavat krokodilli. Mõne aja möödudes etendate perele ja sõpradele täispika varjumängu. 
• 100 varjulooma alates lihtsatest ühe-käe-loomadest lõpetades keeruliste kahe-käe-varjudega. 
• Õpetused, kuidas etendada varjumängu, lisaks nõuanded lavadekoratsioonide ja heliefektide kohta. 
• Taustsiluetid varjuloomade jaoks, lisaks kaheksa inimtüübi kuju repertuaari laiendamiseks.

34.Lea Arme Varjupaiganaga. Tormikiri, 2010 
Kaheksa-aastane Ruut satub peale ema surma laste varjupaika, sest nagu Ruudu vanaema ütleb, mis lapsekasvatajat minust enam on. Iga hetk võib Mulla Madis mind enda juurde kutsuda. Nii satub Ruut peresse, kus on ema Anu veel seitse last, kaks temast nooremat ja teised poisid kõik vanemad. Kohe alguses teevad suuremad poisid Ruudule „reeglid“ selgeks, kuid suurte „vendadega“ saab ta hakkama hästi.

Vahvalt kirjutatud raamat läbi lapse silmade täiskasvanute ja laste elutõdedest.

35 . Andrus Kivirähk Vargamäe vanad ja noored. EPl, 2009 
Naljajutte endistest ja praegustest ministritest
